R O M Â N I A			AVIZAT
J U D E Ţ U L   I A Ş I			SECRETAR GENERAL,
Consiliul Local al Comunei BĂLȚAȚI		Cons. jur. Mihaela AMARIEI

PROIECT DE HOTĂRÂRE
Nr. 36/04.04.2022
privind aprobarea impozitelor şi taxelor locale pentru anul 2023

Consiliul Local al Comunei Bălţaţi, Judeţul Iaşi,
În conformitate cu:
- Prevederile Legii nr. 227/2015 privind Codul Fiscal, cu modificările și completările ulterioare;
- Prevederile Legii. nr. 207/2015 privind Codul de procedură fiscală, cu modificările şi completările ulterioare;
- Prevederile Legii nr. 273/2006 privind finanţele publice locale, cu modificările şi completările ulterioare;
- Prevederile art. 56 din Constituţia României, republicată;
- Prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
Luând act de:
a) referatul de aprobare prezentat de către primarul comunei Bălțați în calitatea sa de iniţiator, înregistrat sub nr. 2211/04.04.2022;
 b) raportul de specialitate întocmit de către Compartimentul Contabilitate Buget – Finanțe, Taxe și Impozite, înregistrat sub nr. 2212/04.04.2022;
Având in vedere avizele Comisiilor:
- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;
- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;
- pentru agricultură, protecţia mediului, gospodărire  comunală, amenajarea teritoriului (urbanism – construcţii).

 HOTĂRÂŞTE :

Art.1 Se aprobă impozitele şi taxele locale pentru anul fiscal 2023, indexate cu rata inflației de 5,1% comunicată pe site-urile M.D.R.A.P. și M.F.P. Indexarea privește impozitele, taxele locale sume care constau intr-o anumită sumă in lei sau care este stabilită pe baza unei anumite sume in lei astfel:
	Nivelurile stabilite în sume fixe sunt prevăzute în Tabloul cuprinzând impozitele şi taxele locale pentru anul 2023, constituind Anexa nr. 1, care face parte integrantă din prezenta Hotărâre, stabilite conform prevederilor art. 457 alin. (2), indexate anual cu rata inflației pentru anul fiscal anterior, coroborat cu prevederilor art. 491 din Legea nr. 227/2015 privind Codul fiscal.
Valoarea impozabilă a clădirii, exprimată în lei, se determină prin înmulţirea suprafeţei construite desfăşurate a acesteia, exprimată în metri pătraţi, cu valoarea impozabilă corespunzătoare, exprimată în lei/mp, din Anexa nr. 1 care face parte integrantă din prezenta Hotărâre. Valoarea impozabilă se ajustează in funcţie de rangul localităţii şi zona în care este amplasată clădirea, prin înmulţirea valorii determinate cu coeficientul de corecţie corespunzător rangului localității.
	Conform art. 457 alin. (1) din Legea nr. 227/2015 privind Codul fiscal pentru clădirile rezidenţiale şi clădirile-anexă, aflate în proprietatea persoanelor fizice, impozitul pe clădiri se calculează prin aplicarea unei cote cuprinse între 0,08%-0,2%, asupra valorii impozabile a clădirii stabilită prin hotărâre a consiliului local. Cota propusă a fi stabilită este de 0,1%. (Clădire rezidenţială - construcţie alcătuită din una sau mai multe camere folosite pentru locuit, cu dependinţele, dotările şi utilităţile necesare, care satisface cerinţele de locuit ale unei persoane sau familii);
	Conform art. 458 din Legea nr. 227/2015 privind Codul fiscal impozitul pe clădirile nerezidenţiale aflate în proprietatea persoanelor fizice se calculează astfel:
 (1) Pentru clădirile nerezidenţiale aflate în proprietatea persoanelor fizice, impozitul pe clădiri se calculează prin aplicarea unei cote cuprinse între 0,2-1,3% asupra valorii care poate fi:
a) valoarea rezultată dintr-un raport de evaluare întocmit de un evaluator autorizat în ultimii 5 ani anteriori anului de referinţă, depus la organul fiscal local până la primul termen de plată din anul de referință. In situația depunerii raportului de evaluare după primul termen de plată din anul de referință, aceasta produce efecte incepând cu data de 1 ianuarie a anului fiscal următor;
b) valoarea finală a lucrărilor de construcţii, în cazul clădirilor noi, construite în ultimii 5 ani anteriori anului de referinţă;
c) valoarea clădirilor care rezultă din actul prin care se transferă dreptul de proprietate, în cazul clădirilor dobândite în ultimii 5 ani anteriori anului de referinţă. In situația in care nu este precizată valoarea, se utilizează ultima valoare inregistrată in baza de date a organului fiscal.
(2) Cota impozitului pe clădiri se stabileşte prin hotărâre a consiliului local- Cota propusă a fi stabilită este de  0,2%.
(3) Pentru clădirile nerezidenţiale aflate în proprietatea persoanelor fizice, utilizate pentru activităţi din domeniul agricol, impozitul pe clădiri se calculează prin aplicarea unei cote de 0,4% asupra valorii impozabile a clădirii; 
 (4) In cazul în care valoarea clădirii nu poate fi calculată conform prevederilor art. 458 alin. (1), impozitul se calculează prin aplicarea cotei de 2% asupra valorii impozabile determinate conform art. 457. 
Conform art. 459  din Legea nr. 227/2015 privind Codul fiscal impozitului pe clădirile cu destinaţie mixtă aflate în proprietatea persoanelor fizice se calculează astfel: 
 (1) În cazul clădirilor cu destinaţie mixtă aflate în proprietatea persoanelor fizice, impozitul se calculează prin însumarea:
a) impozitului calculat pentru suprafaţa folosită în scop rezidenţial conform art. 457;
b) impozitul determinat pentru suprafaţa folosită în scop nerezidenţial, indicată prin declarație pe propria răspundere și cu condiția ca cheltuielile și utilitățile să nu fie inregistrate in sarcina persoanei care desfășoară activitatea economică, prin aplicarea cotei stabilite conform art. 458 asupra valorii impozabile stabilite conform art. 457, fără a fi necesară stabilirea valorii prin depunerea documentelor prevăzute la art. 458 alin. (1).
 (2) În cazul în care la adresa clădirii este înregistrat un domiciliu fiscal la care nu se desfăşoară nicio activitate economică, impozitul se calculează conform art. 457.
 (3) În cazul clădirilor cu destinaţie mixtă, când proprietarul nu declară la organul fiscal suprafața folosită in scop nerezidențial, potrivit alin. (1) lit. b)- impozitul pe clădiri se calculează prin aplicarea cotei de 0,3% asupra valorii impozabile determinate conform art. 457.
	Conform art. 460 din Legea nr. 227/2015 privind Codul fiscal impozitul/taxa pe clădirile deținute de persoanele juridice se calculează astfel:
 (1) Pentru clădirile rezidenţiale aflate în proprietatea sau deţinute de persoanele juridice, impozitul/taxa pe clădiri se calculează prin aplicarea unei cote cuprinse între 0,08%-0,2% asupra valorii impozabile a clădirii. Cota propusă a fi stabilită este de  0,1%.
 (2)  Pentru clădirile nerezidenţiale aflate în proprietatea sau deţinute de persoanele juridice, impozitul/taxa pe clădiri se calculează prin aplicarea unei cote cuprinse între 0,2%-1,3%, inclusiv, asupra valorii impozabile a clădirii. Cota propusă a fi stabilită este de  1,00%.
(3) Pentru clădirile nerezidenţiale aflate în proprietatea sau deţinute de persoanele juridice, utilizate pentru activităţi din domeniul agricol, impozitul/taxa pe clădiri se calculează prin aplicarea cotei de 0,4% asupra valorii impozabile a clădirii.
(4) In cazul clădirilor cu destinaţie mixtă aflate în proprietatea persoanelor juridice, impozitul se determină prin însumarea impozitului calculat pentru suprafaţa folosită în scop rezidenţial conform alin. (1), art. 460 cu impozitul calculat pentru suprafaţa folosită în scop nerezidenţial, conform alin. (2) sau (3), art. 460;
(5) Pentru stabilirea impozitului/taxei pe clădiri, valoarea impozabilă a clădirilor aflate în proprietatea persoanelor juridice este valoarea de la 31 decembrie a anului anterior celui pentru care se datorează impozitul/taxa şi poate fi:
a) ultima valoare impozabilă înregistrată în evidenţele organului fiscal;
b) valoarea rezultată dintr-un raport de evaluare întocmit de un evaluator autorizat în conformitate cu standardele de evaluare a bunurilor aflate în vigoare la data evaluării;
c) valoarea finală a lucrărilor de construcţii, în cazul clădirilor noi, construite în cursul anului fiscal anterior;
d) valoarea clădirilor care rezultă din actul prin care se transferă dreptul de proprietate. In situația in care nu este precizată valoarea in documentele care atestă proprietatea, se utilizează ultima valoare inregistrată in baza de date a organului fiscal:
e) în cazul clădirilor care sunt finanţate în baza unui contract de leasing financiar, valoarea rezultată dintr-un raport de evaluare întocmit de un evaluator autorizat în conformitate cu standardele de evaluare a bunurilor aflate în vigoare la data evaluării;
f) în cazul clădirilor pentru care se datorează taxa pe clădiri, valoarea înscrisă în contabilitatea proprietarului clădirii şi comunicată concesionarului, locatarului, titularului dreptului de administrare sau de folosinţă, după caz.
(6) Valoarea impozabilă a clădirii se actualizează o dată la 5 ani pe baza unui raport de evaluare a clădirii întocmit de un evaluator autorizat în conformitate cu standardele de evaluare a bunurilor aflate în vigoare la data evaluării, depus la organul fiscal local până la primul termen de plată din anul de referință. In situația depunerii raportului de evaluare după primul termen de plată din anul de referință acestea produce efecte incepănd cu data de 1 ianuarie a anului fiscal următor.
(7) Prevederile alin.(6) nu se aplică in cazul clădirilor care aprtin persoanelor față de care a fost pronunțată o hotărâre definitivă de declanșare a procedurii falimentului, nici in cazul clădirilor care sunt scutite de plata impozitului/taxei pe clădiri potrivit art.456 alin.(1).
 (8) In cazul în care proprietarul clădirii nu a actualizat valoarea impozabilă a clădirii în ultimii 5 ani anteriori anului de referinţă, cota impozitului/taxei pe clădiri este 5%.
(9) În cazul în care proprietarul clădirii nu a actualizat valoarea impozabilă in ultimii 5 ani anteriori anului de referință, diferența de taxă față de cea stabilită conform alin. (1) și Alin. (2) după caz, va fi datorată de proprietarul clădirii.
	Conform art. 461 din Legea nr. 227/2015 privind Codul fiscal pentru declararea, dobândirea, instrăinarea și modificarea clădirilor se procedează astfel:
(1) Impozitul pe clădiri este datorat pentru intregul an fiscal de persoana care are in proprietate clădirea la data de 31 decembrie a anului fiscal anterior.
(2) In cazul dobândirii sau construirii unei clădiri in cursul anului, proprietarul acesteia are obligația să depună o declarație la organul fiscal local in a cărei rază de competență se află clădirea in termen de 30 de zile de la data dobândirii și datorează impozit pe clădiri incepând cu data de 1 ianuarie a anului următor.
(3)  Pentru clădirile nou-construite, data dobândirii clădirii se consideră după cum urmează:
a) pentru clădirile executate integral înainte de expirarea termenului prevăzut în autorizaţia de construire, data întocmirii procesului-verbal de recepţie, dar nu mai târziu de 15 zile de la data terminării efective a lucrărilor;
b) pentru clădirile executate integral la termenul prevăzut în autorizaţia de construire, data din aceasta, cu
obligativitatea întocmirii procesului-verbal de recepţie în termenul prevăzut de lege;
c) pentru clădirile ale căror lucrări de construcţii nu au fost finalizate la termenul prevăzut în autorizaţia de
construire şi pentru care nu s-a solicitat prelungirea valabilităţii autorizaţiei, în condiţiile legii, la data expirării acestui termen şi numai pentru suprafaţa construită desfăşurată care are elementele structurale de bază ale unei clădiri, în speţă pereţi şi acoperiş. Procesul-verbal de recepţie se întocmeşte la data expirării termenului prevăzut în autorizaţia de construire, consemnându-se stadiul lucrărilor, precum şi suprafaţa construită desfăşurată în raport cu care se stabileşte impozitul pe clădiri.
(4) Declararea clădirilor în vederea impunerii şi înscrierea acestora în evidenţele autorităţilor administraţiei publice locale reprezintă o obligaţie legală a contribuabililor care deţin în proprietate aceste imobile, chiar dacă ele au fost executate fără autorizaţie de construire.
(5) În cazul în care dreptul de proprietate asupra unei clădiri este transmis în cursul unui an fiscal, impozitul va fi datorat de persoana care deţine dreptul de proprietate asupra clădirii la data de 31 decembrie a anului fiscal anterior anului în care se înstrăinează.
(6) În cazul extinderii, îmbunătăţirii, desfiinţării parţiale sau al altor modificări aduse unei clădiri existente cu destinaţie nerezidenţială, care determină creşterea sau diminuarea valorii impozabile a clădirii cu mai mult de 25%, proprietarul are obligaţia să depună o nouă declaraţie de impunere la organul fiscal local în a cărui rază teritorială de competenţă se află clădirea, în termen de 30 de zile de la data modificării respective, şi datorează impozitul pe clădiri determinat în noile condiţii începând cu data de 1 ianuarie a anului următor.
(7) În cazul desfiinţării unei clădiri, proprietarul are obligaţia să depună o nouă declaraţie de impunere la organul fiscal local în a cărui rază teritorială de competenţă se află clădirea, în termen de 30 de zile de la data demolării sau distrugerii şi încetează să datoreze impozitul începând cu data de 1 ianuarie a anului următor, inclusiv în cazul clădirilor pentru care nu s-a eliberat autorizaţie de desfiinţare. 
(8) În cazul clădirilor la care se constată diferenţe între suprafeţele înscrise în actele de proprietate şi situaţia reală rezultată din măsurătorile executate în condiţiile Legii cadastrului şi a publicităţii imobiliare nr. 7/1996, cu modificările şi completările ulterioare, pentru determinarea sarcinii fiscale republicată se au în vedere suprafeţele care corespund situaţiei reale, dovedite prin lucrări de cadastru. Datele rezultate din lucrările de cadastru se înscriu în evidenţele fiscale, în registrul agricol, precum şi în cartea funciară, iar impozitul se calculează conform noii situaţii începând cu data de 1 ianuarie a anului următor celui în care se înregistrează lucrarea de cadastru la oficiile de cadastru şi publicitate imobiliară, ca anexă la declaraţia fiscală.
(9) În cazul unei clădiri care face obiectul unui contract de leasing financiar, pe întreaga durată a acestuia se aplică următoarele reguli:
a) impozitul pe clădiri se datorează de locatar, începând cu data de 1 ianuarie a anului următor celui în care a fost încheiat contractul;
 b) în cazul încetării contractului de leasing, impozitul pe clădiri se datorează de locator, începând cu data de 1 ianuarie a anului următor încheierii procesului-verbal de predare a bunului sau a altor documente similare care atestă intrarea bunului în posesia locatorului ca urmare a rezilierii contractului de leasing;
c) atât locatorul, cât şi locatarul au obligaţia depunerii declaraţiei fiscale la organul fiscal local în a cărui rază de competenţă se află clădirea, în termen de 30 de zile de la data finalizării contractului de leasing sau a încheierii procesului-verbal de predare a bunului sau a altor documente similare care atestă intrarea bunului în posesia locatorului ca urmare a rezilierii contractului de leasing însoţită de o copie a acestor documente.
(10) In cazul clădirilor pentru care datorează taxa pe clădiri in temeiul unor contracte de concesiune, inchiriere, administrare sau folosință care se referă la perioade mai mari de o lună, titularul dreptului de concesiune, inchiriere, administrare ori folosință are obligaţia să depună o declaraţie la organul fiscal local, până la data de 25 inclusiv a lunii următoare intrării în vigoare a contractului.
(11) În cazul clădirilor pentru care se datorează taxa pe clădiri, în temeiul unor contracte de concesiune,închiriere, administrare ori folosinţă care se referă la perioade mai mici de o lună, persoana de drept public caretransmite dreptul de concesiune, închiriere, administrare ori folosinţă are obligaţia să depună o declaraţie laorganul fiscal local, până la data de 25 inclusiv a lunii următoare intrării în vigoare a contractelor, la care anexează o situaţie centralizatoare a acestor contracte.
(12) În cazul clădirilor pentru care se datorează taxa pe clădiri, în temeiul unui contract de concesiune,închiriere, administrare ori folosinţă care se referă la perioade mai mari de un an, titularul dreptului deconcesiune, închiriere, administrare ori folosinţă are obligaţia depunerii unei declaraţii la organul fiscal local întermen de 30 de zile de la data intrării în vigoare a contractului şi datorează taxa pe clădiri începând cu data de1 ianuarie a anului următor.
	Conform art. 455 alin. (2) din Legea nr. 227/2015 privind Codul fiscal pentru clădirile proprietate publică sau privată a statului ori a unităţilor administrativ-teritoriale, concesionate, închiriate, date în administrare ori în folosinţă, după caz, oricăror entităţi, altele decât cele de drept public, se stabileşte taxa pe clădiri, care se datorează de concesionari, locatari, titularii dreptului de administrare sau de folosinţă, după caz, în condiţii similare impozitului pe clădiri.
	Conform art. 456 din Legea nr. 227/2015 privind Codul fiscal clădirile pentru care nu se datorează impozit/taxă sunt nominalizate la alin. (1) lit. a) – y), a articolului menționat. Scutirea de la plata impozitului/taxei pe clădiri se aplică incepând cu data de 1 ianuarie a anului fiscal, persoanelor care dețin documente justificative emise până la data de 31 decembrie a anului fiscal anterior și care sunt depuse la compatimentele de specialitate ale autorităților publice locale, până la data de 31 martie, inclusiv.
	Conform art. 456 alin. (2) se acordă prin hotărârea consiliului local scutirea impozitului/taxei pe clădiri datorate pentru clădirile prevăzute in Anexa nr. 14 care face parte integrantă din prezenta Hotărâre. Scutirea sau reducerea de la plata impozitului/taxei, stabilită conform art. 456 alin. (2), se aplică începând cu data de 1 ianuarie a anului următor celui în care persoana depune documentele justificative. Prin excepţie scutirea de la plata impozitului/taxei pe clădiri, în cazul persoanelor cu handicap temporar, care deţin un certificat de handicap revizuibil, se acordă începând cu data emiterii noului certificat de handicap, cu condiţia ca acesta să aibă continuitate şi să fie depusla organul fiscal local în termen de 45 de zile.
	Conform art. 456 alin. (4) Impozitul pe clădirile aflate în proprietatea persoanelor fizice şi juridice care sunt utilizate pentru prestarea de servicii turistice, pe o durată de cel mult 180 de zile consecutive sau cumulate, în cursul unui an calendaristic,se reduce cu 50%. Reducerea se aplică în anul fiscal următor celui în care este îndeplinită această condiţie.
	  Bonificaţia prevăzută la art. 462 alin. (2), art. 467 alin. (2) şi art. 472 alin. (2) din Legea nr. 227/2015 privind Codul fiscal, pentru plata cu anticipaţie a impozitului, datorat pentru întregul an de către contribuabili, până la data de 31 martie inclusiv, a anului respectiv, se acordă pentru persoane fizice şi persoane juridice şi se propune a fi stabilită prin hotărâre a consiliului local:
	a) in cazul impozitului/taxei pe cladiri la 10%;
	b) in cazul impozitului/taxei pe teren la 10%;
	c) in cazul impozitului pe mijloacele de transport la 10%.
	Conform art. 462 alin. (1), art. 467 alin. (1) şi a art. 472 alin. (1) din Legea nr. 227/2015 privind Codul fiscal impozitul pe clădiri, impozitul/taxa pe teren şi impozitul pe mijloacele de transport se plăteşte anual, în două rate egale, până la datele de 31 martie şi 30 septembrie, inclusiv.
	Conform art. 462 alin. (3), art. 467 alin. (3) şi a art. 472 alin. (3) din Legea nr. 227/2015 privind Codul fiscal impozitul pe clădiri, datorat aceluiaşi buget local de către contribuabili, de până la 50 lei inclusiv, se plăteşte integral până la primul termen de plată, impozitul pe teren datorat aceluiaşi buget local de către contribuabili, de până la 50 lei inclusiv, se plăteşte integral până la primul termen de plată şi impozitul pe mijloacele de transport, datorat aceluiaşi buget local de către contribuabili, de până la 50 lei inclusiv, se plăteşte integral până la primul termen de plată.
	Conform art. 462 alin. (4), art. 467 alin. (4) și a art.472, alin. (3) din Legea nr. 227/2015 privind Codul fiscal in cazul în care contribuabilul deţine în proprietate mai multe clădiri sau mai multe terenuri amplasate pe raza aceleiaşi unităţi administrativ-teritoriale, prevederile alin. (2) şi (3) ale art. 462, 467 și 472 se referă la impozitul pe clădiri cumulat, la impozitul pe teren cumulat sau la impozitul pe mijloacele de transport cumulat.
 În cazul contractelor de concesiune, închiriere, administrare sau folosinţă, care se referă la o perioadă mai mare de un an, taxa pe clădiri se plăteşte anual, în două rate egale, până la datele de 31 martie şi 30 septembrie, inclusiv.
	Conform art. 462 alin. (5) din Legea nr. 227/2015 privind Codul fiscal in cazul contractelor de concesiune, închiriere, administrare sau folosinţă, care se referă la perioade mai mari de o lună, taxa pe clădiri se plăteşte lunar, până la data de 25 inclusiv a lunii următoare fiecărei luni din perioada de valabilitate a contractului, de către concesionar, locatar, titularul dreptului de administrare sau de folosinţă.
Conform art. 462 alin. (6) din Legea nr. 227/2015 privind Codul fiscal in cazul contractelor care se referă la perioade mai mici de o lună, persoana juridică de drept public care transmite dreptul de concesiune, închiriere, administrare sau folosinţă colectează taxa pe clădiri de la concesionari, locatari, titularii dreptului de administrare sau de folosinţă şi o varsă lunar, până la data de 25 inclusiv a lunii următoare fiecărei luni din perioada de valabilitate a contractului.
	Conform art. 463 alin. (2) din Legea nr. 227/2015 privind Codul fiscal pentru terenurile proprietate publică sau privată a statului ori a unităţilor administrative - teritoriale, concesionate, închiriate, date în administrare ori în folosinţă, după caz, oricăror entități, altele decât cele de drept public, se stabileşte taxa pe teren care se datorează de concesionari, locatari, titular al dreptului de administrare sau de folosinţă, după caz, în condiţii similare impozitului pe teren. 
 Conform art. 463 alin. (4) din Legea nr. 227/2015 privind Codul fiscal in cazul terenurilor care fac obiectul unor contracte de concesiune, închiriere, administrare sau folosinţă ce se referă la perioade mai mari de o lună, taxa pe teren se stabileşte proporţional cu numărul de luni pentru care este constituit dreptul de concesiune, închiriere, administrare ori folosinţă. Pentru fracţiunile mai mici de o lună taxa se calculează proporţional cu numărul de zile din luna respectivă. În cazul terenurilor care fac obiectul unor contracte de concesiune, închiriere, administrare sau folosinţă
ce se referă la perioade mai mici de o lună, taxa pe teren se datorează proporţional cu numărul de zile sau de ore prevăzute în contract.
	Conform art. 464 din Legea nr. 227/2015 privind Codul fiscal terenurile pentru care nu se datorează impozit/taxă sunt nominalizate la alin. (1) lit. a) – z) a articolului menționat. Scutirea de la plata impozitului/taxei pe teren se aplică incepând cu data de 1 ianuarie a anului fiscal, persoanelor care dețin documente justificative emise până la data de 31 decembrie a anului fiscal anterior și care sunt depuse la compatimentele de specialitate ale autorităților publice locale, până la data de 31 martie, inclusiv.
	Conform art. 464 alin (2) se acordă prin hotărârea consiliului local scutirea impozitului/taxei pe teren datorat pentru terenurile prevăzute in Anexa nr. 13 care face parte integrantă din prezenta Hotărâre. Scutirea sau reducerea de la plata impozitului/taxei, stabilită conform art. 464 alin. (2), se aplică începând cu data de 1 ianuarie a anului următor celui în care persoana depune documentele justificative. Prin excepţie scutirea de la plata impozitului/taxei pe clădiri, în cazul persoanelor cu handicap temporar, care deţin un certificat de handicap revizuibil, se acordă începând cu data emiterii noului certificat de handicap, cu condiţia ca acesta să aibă continuitate şi să fie depusă la organul fiscal local în termen de 45 de zile.
	Conform art. 464 alin. (4) Impozitul pe terenurile aflate în proprietatea persoanelor fizice şi juridice care sunt utilizate pentru prestarea de servicii turistice, pe o durată de cel mult 180 de zile consecutive sau cumulate, în cursul unui an calendaristic, se reduce cu 50%. Reducerea se aplică în anul fiscal următor celui în care este îndeplinită această condiţie.
	Art.2 Conform art. 465 din Legea nr. 227/2015 privind Codul fiscal impozitul/taxa pe teren se calculează astfel:
(1) Impozitul/Taxa pe teren se stabileşte luând în calcul suprafaţa terenului, rangul localităţii în care este amplasat terenul, zona şi categoria de folosinţă a terenului, conform încadrării făcute de consiliul local.
 (2) In cazul unui teren amplasat în intravilan, înregistrat în registrul agricol la categoria de folosinţă terenuri cu construcţii, impozitul/taxa pe teren se stabileşte prin înmulţirea suprafeţei terenului, exprimată în hectare, cu suma corespunzătoare prevăzută în Anexa nr. 2 care face parte integrantă din prezenta hotărâre.
 (3) In cazul unui teren amplasat în intravilan, înregistrat în registrul agricol la altă categorie de folosinţă decât cea de terenuri cu construcţii, impozitul/taxa pe teren se stabileşte prin înmulţirea suprafeţei terenului, exprimată în hectare, cu suma corespunzătoare prevăzută în Anexa nr. 2 care face parte integrantă din prezenta Hotărâre iar acest rezultat se înmulţeşte cu coeficientul de corecţie corespunzător rangului localităţii.
(4) Pentru stabilirea impozitului/taxei pe teren, potrivit alin. (3), se folosesc sumele din Anexa nr. 2, exprimate în lei pe hectar.
(5) Suma stabilită conform alin. (4) se înmulţeşte cu coeficientul de corecţie corespunzător rangului localității.
(6) Ca excepţie de la prevederile art. 465 alin. (3) - (5), în cazul contribuabililor persoane juridice, pentru terenul amplasat în intravilan, înregistrat în registrul agricol la altă categorie de folosinţă decât cea de terenuri cu construcţii, impozitul/taxa pe teren se calculează conform prevederilor alin. (7) numai dacă îndeplinesc, cumulativ, următoarele condiţii:
a) au prevăzut în statut, ca obiect de activitate, agricultură;
b) au înregistrate în evidenţa contabilă, pentru anul fiscal respectiv, venituri şi cheltuieli din desfăşurarea obiectului de activitate prevăzut la lit. a).
 (7) In cazul unui teren amplasat în extravilan, impozitul/taxa pe teren se stabileşte prin înmulţirea suprafeţei terenului, exprimată în hectare, cu suma corespunzătoare prevăzută în Anexa nr. 2 stabilite conform prevederilor art. 465 alin. (7), indexate anual cu rata inflației pentru anul fiscal anterior, coroborat cu prevederilor art. 491 din Legea nr. 227/2015 privind Codul fiscal. care face parte integrantă din prezenta Hotărâre, înmulţită cu coeficientul de corecţie corespunzător rangului localitaţii.  
  Conform art. 466 alin. din Legea nr. 227/2015 privind Codul fiscal, pentru declararea și datorarea impozitului și a taxei pe teren se procedează astfel:
(1) Impozitul pe teren este datorat pentru întregul an fiscal de persoana care are în proprietate terenul la data de 31 decembrie a anului fiscal anterior.
(2) În cazul dobândirii unui teren în cursul anului, proprietarul acestuia are obligaţia să depună o nouă declaraţie de impunere la organul fiscal local în a cărui rază teritorială de competenţă se află terenul, în termen de 30 de zile de la data dobândirii, şi datorează impozit pe teren începând cu data de 1 ianuarie a anului următor.
(3) În cazul în care dreptul de proprietate asupra unui teren este transmis în cursul unui an fiscal, impozitul este datorat de persoana care deţine dreptul de proprietate asupra terenului la data de 31 decembrie a anului fiscal anterior anului în care se înstrăinează.
 (4) În cazul modificării categoriei de folosinţă a terenului, proprietarul acestuia are obligaţia să depună o nouă declaraţie de impunere la organul fiscal local în a cărui rază teritorială de competenţă se află terenul, în termen de 30 de zile de la data modificării folosinţei, şi datorează impozitul pe teren conform noii situaţii începând cu data de 1 ianuarie a anului următor.
(5) În cazul terenurilor la care se constată diferenţe între suprafeţele înscrise în actele de proprietate şi situaţia reală rezultată din măsurătorile executate în condiţiile <LLNK 11996     7 11 211   0 16>Legii nr. 7/1996, republicată, cu modificările şi completările ulterioare, pentru determinarea sarcinii fiscale se au în vedere suprafeţele care corespund situaţiei reale, dovedite prin lucrări de cadastru. Datele rezultate din lucrările de cadastru se înscriu în evidenţele fiscale, în registrul agricol, precum şi în cartea funciară, iar impozitul se calculează conform noii situaţii începând cu data de 1 ianuarie a anului următor celui în care se înregistrează la organul fiscal local lucrarea respectivă, ca anexă la declaraţia fiscală.
(6) În cazul terenurilor la care se constată diferenţe între suprafeţele înscrise în actele de proprietate şi situaţia reală rezultată din măsurătorile executate în condiţiile Legii nr. 7/1996, republicată, cu modificările şi completările ulterioare, pentru determinarea sarcinii fiscale se au în vedere suprafeţele care corespund situaţiei reale, dovedite prin lucrări de cadastru. Datele rezultate din lucrările de cadastru se înscriu în evidenţele fiscale, în registrul agricol, precum şi în cartea funciară, iar impozitul se calculează conform noii situaţii începând cu data de 1 ianuarie a anului următor celui în care se înregistrează lucrarea de cadastru la oficiile de cadastru şi publicitate imobiliară, ca anexă la declaraţia fiscală.
(7) În cazul unui teren care face obiectul unui contract de leasing financiar, pe întreaga durată a acestuia se aplică următoarele reguli:
a) impozitul pe teren se datorează de locatar, începând cu data de 1 ianuarie a anului următor celui în care a fost încheiat contractul;
b) în cazul în care contractul de leasing financiar încetează altfel decât prin ajungerea la scadenţă, impozitul pe teren se datorează de locator, începând cu data de 1 ianuarie a anului următor celui în care terenul a fost predat locatorului prin încheierea procesului-verbal de predare-primire a bunului sau a altor documente similare care atestă intrarea bunului în posesia locatorului ca urmare a rezilierii contractului de leasing;
c) Atât locatorul, cât şi locatarul au obligaţia depunerii declaraţiei fiscale la organul fiscal local în a cărui rază de competenţă se află terenul, în termen de 30 de zile de la data finalizării contractului de leasing sau a încheierii procesului-verbal de predare a bunului sau a altor documente similare care atestă intrarea bunului în posesia locatorului ca urmare a rezilierii contractului de leasing însoţită de o copie a acestor documente.
 (8) In cazul terenurilor pentru care se datorează taxa pe teren, în temeiul unui contract de concesiune, închiriere, administrare ori folosinţă care se referă la perioade mai mari de o lună, titularul dreptului de concesiune, închiriere, administrare ori folosinţă are obligaţia depunerii unei declaraţii la organul fiscal local până la data de 25 inclusiv a lunii următoare intrării în vigoare a contractului.
 (9) În cazul terenurilor pentru care se datorează taxa pe teren, în temeiul unor contracte de concesiune,închiriere, administrare ori folosinţă care se referă la perioade mai mici de olună, persoana de drept public care transmite dreptul de concesiune, închiriere, administrare ori folosinţă are obligaţia să depună o declaraţie la organul fiscal local, până la data de 25 inclusiv a lunii următoare intrării în vigoare a contractelor, la careanexează o situaţie centralizatoare a acestor contracte. In cazul terenurilor pentru care se datorează taxa pe teren, în temeiul unui contract de concesiune,închiriere, administrare ori folosinţă care se referă la perioade mai mari de un an, titularul dreptului de concesiune, închiriere, administrare ori folosinţă are obligaţia depunerii unei declaraţii la organul fiscal local în termen de 30 de zile de la data intrării în vigoare a contractului şi datorează taxa pe teren începând cu data de 1 ianuarie a anului următor.
 Conform art 467 alin. (4) din Legea nr. 227/2015 privind Codul fiscal in cazul contractelor de concesiune, închiriere, administrare sau folosinţă, care se referă la o perioadă mai mare de un an, taxa pe teren se plăteşte anual, în două rate egale, până la datele de 31 martie şi 30 septembrie, inclusiv.
	Conform art 467 alin. (5) din Legea nr. 227/2015 privind Codul fiscal  in cazul contractelor de concesiune, închiriere, administrare sau folosinţă, care se referă la perioade mai mari de o lună, taxa pe teren se plăteşte lunar, până la data de 25 inclusiv a lunii următoare fiecărei luni din perioada de valabilitate a contractului, de către concesionar, locatar, titularul dreptului de administrare sau de folosinţă.
    	 Conform art. 467 alin. (6) in cazul contractelor care se referă la perioade mai mici de o lună, persoana juridică de drept public care transmite dreptul de concesiune, închiriere, administrare sau folosinţă colectează taxa pe teren de la concesionari, locatari, titularii dreptului de administrare sau de folosinţă şi o varsă lunar, până la data de 25 inclusiv a lunii următoare fiecărei luni din perioada de valabilitate a contractului.
	  Conform art. 469 din Legea nr. 227/2015 privind Codul fiscal mijloacele de transport pentru care nu se datorează impozit sunt nominalizate la alin. (1) lit. a) – p) a articolului menționat. Scutirea impozitului pe mijloacele de transport se aplică incepând cu data de 1 ianuarie a anului fiscal, persoanelor care dețin documente justificative emise până la data de 31 decembrie a anului fiscal anterior și care sunt depuse la compatimentele de specialitate ale autorităților publice locale, până la data de 31 martie, inclusiv. Prin excepţie scutirea de la plata impozitului/taxei pe clădiri, în cazul persoanelor cu handicap temporar, care deţin un certificat de handicap revizuibil, se acordă începând cu data emiterii noului certificat de handicap, cu condiţia ca acesta să aibă continuitate şi să fie depusă la organul fiscal local în termen de 45 de zile.
(2) Se acordă prin hotărârea consiliului local scutirea sau reducerea impozitului pe mijloacele de transport agricole utilizate efectiv in domeniul agricol.
(3) Scutirea sau reducerea de la plata impozitului pe mijloacele de transport agricole utilizate efectiv in domeniul agricol stabilită conform art. 469 alin. (2), se aplică începând cu data de 1 ianuarie a anului următor celui în care persoana depune documentele justificative.
	Art.3 Conform art. 470 din Legea nr. 227/2015 privind Codul fiscal, impozitului pe mijloacele de transport se calculează astfel:
(1) Impozitul pe mijlocul de transport se calculează în funcţie de tipul mijlocului de transport și capacitatea cilindrică a acestuia, prin înmulţirea fiecărei grupe de 200 cmc sau fracţiune din aceasta cu suma corespunzătoare prevăzută în Anexa nr. 3 care face parte integrantă din prezenta Hotărâre.
 (2) In cazul mijloacelor de transport hibride, impozitul se reduce cu minimum 50%, conform hotărârii consiliului local. Se propune reducerea inpozitului cu 50%.   
(3)  În cazul unui ataş, impozitul pe mijlocul de transport este de 50% din impozitul pentru motocicletele respective.	
 (4) In cazul unui autovehicul de transport de marfă cu masa totală autorizată egală sau mai mare de 12 tone, impozitul pe mijloacele de transport este egal cu suma corespunzătoare prevăzută în Anexa nr. 3 care face parte integrantă din prezenta Hotărâre.
 (5) In cazul unei combinaţii de autovehicule, un autovehicul articulat sau tren rutier, de transport de marfă cu masa totală maximă autorizată egală sau mai mare de 12 tone, impozitul pe mijloacele de transport este egal cu suma corespunzătoare prevăzută în Anexa nr. 3 care face parte integrantă din prezenta Hotărâre.
 (6) In cazul unei remorci, al unei semiremorci sau rulote care nu face parte dintr-o combinaţie de autovehicule prevăzută la alin. (6), taxa asupra mijlocului de transport este egală cu suma corespunzătoare prevăzută în Anexa nr. 3 care face parte integrantă din prezenta Hotărâre.
 (7) In cazul mijloacelor de transport pe apă, impozitul pe mijlocul de transport este egal cu suma corespunzătoare prevăzută în Anexa nr. 3 care face parte integrantă din prezenta Hotărâre. 
	Conform art. 471 din Legea nr. 227/2015 privind Codul fiscal pentru declararea și datorarea impozitul pe mijlocul de transport se procedează astfel:
(1) Impozitul pe mijlocul de transport este datorat pentru întregul an fiscal de persoana care deţine dreptul de proprietate asupra unui mijloc de transport înmatriculat sau înregistrat în România la data de 31 decembrie a anului fiscal anterior.
 (2) In cazul dobândirii unui mijloc de transport, proprietarul acestuia are obligaţia să depună o declaraţie la organul fiscal local în a cărui rază teritorială de competenţă are domiciliul, sediul sau punctul de lucru, după caz, în termen de 30 de zile de la data dobândirii şi datorează impozit pe mijloacele de transport începând cu data de 1 ianuarie a anului următor înmatriculării sau înregistrării mijlocului de transport.
(3) În cazul în care mijlocul de transport este dobândit în alt stat decât România, proprietarul acestuia are obligaţia să depună o declaraţie la organul fiscal local în a cărui rază teritorială de competenţă are domiciliul, sediul sau punctul de lucru, după caz, în termen de 30 de zile de la data eliberării cărţii de identitate a vehiculului (CIV) de către Registrul Auto Român şi datorează impozit pe mijloacele de transport începând cu data de 1ianuarie a anului următor înmatriculării sau înregistrării acestuia în România
(4) În cazul radierii din circulaţie a unui mijloc de transport, proprietarul are obligaţia să depună o declaraţie la organul fiscal în a cărui rază teritorială de competenţă îşi are domiciliul, sediul sau punctul de lucru, după caz, în termen de 30 de zile de la data radierii, şi încetează să datoreze impozitul începând cu data de 1 ianuarie a anului următor.
 (5) În cazul oricărei situaţii care conduce la modificarea impozitului pe mijloacele de transport, inclusiv schimbarea domiciliului, sediului sau punctului de lucru, contribuabilul are obligaţia depunerii declaraţiei fiscale cu privire la mijlocul de transport la organul fiscal local pe a cărei rază teritorială îşi are domiciliul/sediul/punctul de lucru, în termen de 30 de zile, inclusiv, de la modificarea survenită, şi datorează impozitul pe mijloacele de transport stabilit în noile condiţii începând cu data de 1 ianuarie a anului următor.
 (6) În cazul unui mijloc de transport care face obiectul unui contract de leasing financiar, pe întreaga durată a acestuia se aplică următoarele reguli:
 a) impozitul pe mijloacele de transport se datorează de locatar începând cu data de 1 ianuarie a anului următor încheierii contractului de leasing financiar, până la sfârşitul anului în cursul căruia încetează contractul de leasing financiar;
 b) locatarul are obligaţia depunerii declaraţiei fiscale la organul fiscal local în a cărui rază de competenţă se înregistrează mijlocul de transport, în termen de 30 de zile de la data procesului-verbal de predare-primire a bunului sau a altor documente similare care atestă intrarea bunului în posesia locatarului, însoţită de o copie a acestor documente;
 c) la încetarea contractului de leasing, atât locatarul, cât şi locatorul au obligaţia depunerii declaraţiei fiscale la consiliul local competent, în termen de 30 de zile de la data încheierii procesului-verbal de predare-primire a bunului sau a altor documente similare care atestă intrarea bunului în posesia locatorului, însoţită de o copie a acestor documente.
(7) Depunerea declaraţiilor fiscale reprezintă o obligaţie şi în cazul persoanelor care beneficiază de scutiri sau reduceri de la plata impozitului pe mijloacele de transport.
(8) Operatorii economici, comercianţi auto sau societăţi de leasing, care înregistrează ca stoc de marfă mijloace de transport, cumpărate de la persoane fizice din România şi înmatriculate pe numele acestora, au obligaţia să radieze din evidenţa Direcţiei Regim Permise de Conducere şi Înmatriculare a Vehiculelor (DRPCIV) mijloacele de transport de pe numele foştilor proprietari.
	Art. 4 Conform art. 474 din Legea nr. 227/2015 privind Codul fiscal taxa pentru eliberarea certificatelor de urbanism, a autorizaţiilor de construire și a altor avize și autorizații se stabilește in anul 2023 conform Anexei nr. 4 care face parte integrantă din prezenta Hotărâre.
	Art.5 Conform art. 475 din Legea nr. 227/2015 privind Codul fiscal taxa pentru eliberarea autorizaţiilor pentru desfăşurarea unor activităţi se stabileşte in anul 2023 conform Anexei nr. 5 care face parte integrantă din prezenta Hotărâre.
	Art. 6 Conform art. 476 din Legea nr. 227/2015 privind Codul fiscal sunt scutiţi de taxa pentru eliberarea certificatelor, avizelor şi autorizaţiilor beneficiarii nominalizați la alin. (1) lit. a) – k) a articolului menționat.
	Art. 7 Conform art. 476 alin. (2) din Legea nr. 227/2015 privind Codul fiscal consiliile locale pot hotărî să acorde scutirea sau reducerea taxei pentru eliberarea certificatelor, avizelor şi autorizaţiilor pentru lucrările menţionate in Anexa nr. 15 care face parte integrantă din trezenta Hotărâre.
Art. 8 Conform art. 477, art. 478, art. 480, art. 481 şi a art. 483 din Legea nr. 227/2015 privind Codul fiscal taxa pentru folosirea mijloacelor de reclamă şi publicitate, taxa pentru afişaj in scop de reclamă şi publicitate şi impozitul pe spectacole se stabilesc in anul 2023 conform Anexei nr. 6 care face parte integrantă din prezenta Hotărâre.
	Art. 9 Conform art. 479 din Legea nr. 227/2015 privind Codul fiscal scutirile privind  taxa pentru serviciile de reclamă şi publicitate, taxa pentru afişaj in scop de reclamă şi publicitate sunt nominalizate la alin. (1) – (5) a articolului menționat.
	Art. 10  Se aprobă cuantumul taxelor locale privind serviciile de stare civilă conform Anexei nr. 7 care face parte integrantă din prezenta Hotărâre.
	Art. 11 Se aprobă cuantumul taxelor locale conform Anexei nr. 8 care face parte integrantă din prezenta Hotărâre.
	Art.12 Conform art. 486 alin. (1) din Legea nr. 227/2015 privind Codul fiscal se aprobă cuantumul taxelor locale pentru utilizarea temporară a locurilor publice conform Anexei nr. 9 care face parte integrantă din prezenta Hotărâre.
	Art. 13 Se aprobă taxa pentru utilizare domeniul public conform Anexei nr. 10 care face parte integrantă din prezenta Hotărâre.
Art.14 Conform art. 484 din Legea nr. 227/2015 privind Codul fiscal se aprobă cuantumul taxelor speciale conform Anexei nr. 11 care face parte integrantă din prezenta Hotărâre.
	Art.15 Se aprobă cuantumul amenzilor conform Anexei nr. 12 care face parte integrantă din prezenta Hotărâre
	Art.16 Conform art. 487 din Legea nr. 227/2015 privind Codul fiscal autorităţile deliberative pot acorda reduceri sau scutiri de la plata taxelor locale instituite in baza art. 486, pentru utilizarea temporară a locurilor publice, pentru vizitarea muzeelor, caselor memoriale, monumentelor istorice de arhitectură şi arheologice şi altele asemenea, pentru deţinerea sau utilizarea echipamentelor şi utilajelor destinate obţinerii de venituri care folosesc infrastructura publică locală, pe raza localităţii unde acestea sunt utilizate, precum şi taxe pentru activităţile cu impact asupra mediului înconjurător pentru persoane fizice sau juridice conform Anexei nr. 15 care face parte integrantă din prezenta Hotărâre. 
 	 Art. 17 Conform art. 489 alin. (5) din Legea nr. 227/2015 privind Codul fiscal consiliul local poate majora impozitul pe clădiri şi impozitul pe teren cu până la 500% pentru clădirile şi terenurile neîngrijite, situate în intravilan. Se propune majorarea impozitului pentru clădirile şi terenurile neîngrijite, situate în intravilan cu 100%
 (6) criteriile de încadrare în categoria clădirilor şi terenurilor prevăzute la alin. (5) se adoptă prin hotărâre a consiliului local.
 (7) clădirile şi terenurile care intră sub incidenţa alin. (5) se stabilesc prin hotărâre a consiliului local conform elementelor de identificare potrivit nomenclaturii stradale.
 (8) Hotărârile consiliului local stabilite potrivit alin. (7) au caracter individual.	
	Art. 18  Pentru anul 2023, majorarea impozitelor şi taxelor locale prevăzută la art. 489 alin. (2) din Legea nr. 227/2015 privind Codul fiscal, se stabileşte in cotă procentuală de 10% pentru impozitul pe clădiri, pe teren şi pe mijloacele de transport datorat de către persoane fizice şi juridice, cu excepţia taxelor prevăzute la art. 494 alin. (10) lit b) ; şi c). 
	Art. 19 Lista actelor normative prin care sunt instituite impozite şi taxe locale inclusiv hotărârile Consiliului Local al Comunei Balţaţi, prin care s-au instituit/stabilit impozite şi taxe locale pe o perioadă de 5 ani anteriori anului fiscal, este prevăzută în Anexa nr. 17 care  face parte integrantă din prezenta hotărâre.
	Art.20  Anexele 1 - 17 fac parte integrantă din prezenta Hotărâre.
	Art.21 Conform art. 266 alin. (5), alin. (6) și alin. (7) din Legea nr. 207/2015 privind Codul de procedură fiscală, cu modificările și completările ulterioare, se stabilește creanţele fiscale restante aflate în sold la data de 31 decembrie a anului, mai mici de 40 lei, se anulează. Plafonul se aplică totalului creanţelor fiscale datorate şi neachitate de debitori. Se propune scăderea creanţelor fiscale datorate şi neachitate de debitori aflate în sold la data de 31 decembrie a anului in sumă totală de 40 lei.
	Art.22 Conform art. 162 din Legea nr. 207/2015 privind Codul de procedură fiscală, cu modificarile si completarile ulterioare, se aprobă publicarea pe pagina de internet proprie a listelor debitorilor persoane fizice și juridice care inregistrează obligații fiscale restante. Se propune cuantumul acestor obligații in sumă mai mare de 1.000 lei.	
Art.23 Conform art. 27 alin. (1), alin. (2) și a art. 266 alin. (3) din Legea nr. 207/2015 privind Codul de procedură fiscală, cu modificările și completările ulterioare, se stabilește anularea obligațiilor de plată a sumelor ce reprezintă amenzi ale persoanelor fizice decedate.
	Art.24  Prezenta Hotărâre intră în vigoare începând cu data de 1 ianuarie 2023.
	Art.25 Primarul comunei Bălțați, judeţul Iași, prin intermediul aparatului de specialitate, va duce la îndeplinire prevederile din prezenta hotărâre.
Art.26 Secretarul general al comunei va comunica prezenta hotărâre instituţiilor şi persoanelor interesate.

